Filiala Asociaţiei Bibliotecarilor din Republica Moldova a unit toţi bibliotecarii din municipiu

La Biblioteca Ştiinţifică a Universităţii de Stat Alecu Russo, în luna lui mărţişor s-au adunat bibliotecarii din bibliotecile de toate tipurile ale municipiului Bălţi la o întrunire profesională cu genericul Să învăţăm profesionalismul în Asociaţie. Au participat 45 de bibliotecari. Preşedintele Filialei de Bălţi a ABRM, Elena Harconiţa, a vorbit despre necesitatea creării şi promovării Asociaţiei, a trecut în revistă istoria creării Asociaţiei Bibliotecarilor în Moldova, a prezentat pagina Web a ABRM, publicaţiile periodice de specialitate, inclusiv Buletinul ABRM.
Membrilor ABRM li s-au înmînat Legitimaţiile şi s-a propus un program de activitate a Filialei pentru anul 2007. Programul intrunirii a continuat cu prezentarea paginii web a Bibliotecii universitare inclusiv catalogul on-line, biblioteca digitală (Silvia Ciobanu), Centrului de Documentare al ONU, filiala Comitetului Helsinki pentru Drepturile Omului (Valentina Topalo); comunicările aplicative: Descrierea bibliografică conform Standardului Interstatal GOST 7.1 - 2003 Înregistrarea bibliografică. Descrierea bibliografică. Cerinţe generale şi reguli de aplicare (Lina Mihaluţă); Reguli de alcătuire a referinţelor bibliografice conform SR ISO 690 Referinţe bibliografice. Conţinut, formă şi structură (Anişoara Negherneac); Sistemul ISBN, ISSN, CIP în Republica Moldova (Elena Stratan). 
Fiecare participant a intrat în posesia unui set de materiale cu mostre ale descrierilor bibliografice, Ghidul Licenţiatului (BŞ a US „A. Russo”), materiale promoţionale şi documente de la CD a ONU.